29.5.2014 Den Europæiske Unions Tidende L 160/37 RÅDETS AFGØRELSE 2014/309/FUSP af 28. maj 2014 om ændring af afgørelse 2013/255/FUSP om restriktive foranstaltninger over for Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, og ud fra følgende betragtninger: (1) — Den 31. maj 2013 vedtog Rådet afgørelse 2013/255/FUSP (). (2) — De restriktive foranstaltninger i afgørelse 2013/255/FUSP finder anvendelse indtil den 1. juni 2014. På grundlag af en gennemgang af nævnte afgørelse bør de pågældende restriktive foranstaltninger forlænges indtil den 1. juni 2015. (3) — To personer og en enhed skal ikke længere være opført på listen over personer og enheder, der er omfattet af restriktive foranstaltninger i bilag I til afgørelse 2013/255/FUSP. (4) — Oplysningerne om visse personer og enheder i bilag I til afgørelse 2013/255/FUSP bør ajourføres. (5) — Afgørelse 2013/255/FUSP bør derfor ændres i overensstemmelse hermed — VEDTAGET DENNE AFGØRELSE: Artikel 1 Afgørelse 2013/255/FUSP ændres således: 1) Artikel 34 affattes således: »Artikel 34 Denne afgørelse anvendes indtil den 1. juni 2015. Den overvåges løbende. Den kan, alt efter hvad der er hensigts- mæssigt, forlænges eller ændres, hvis Rådet skønner, at dens mål ikke er nået.« 2) Bilag I til afgørelse 2013/255/FUSP ændres som anført i bilaget til nærværende afgørelse. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 28. maj 2014. På Rådets vegne E. VENIZELOS Formand () Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT L 147 af 1.6.2013, s. 14).